দক্ষিণ কলকাতার বিস্তীর্ণ এলাকায় বন্ধ থাকতে চলেছে জল পরিষেবা!

ওয়েব ডেস্ক : গার্ডেনরিচের পাম্পিং স্টেশন (Pumping Station) ও পাইপ লাইনে চলবে রক্ষণাবেক্ষণের কাজ। সেই কারণে আগামী শনিবার, ৩১ জানুয়ারি দক্ষিণ কলকাতা (Kolkata) ও শহরতলির বিস্তীর্ণ এলাকায় বন্ধ থাকতে চলেছে পানীয় জলের (Drinking Water) পরিষেবা। জানা যাচ্ছে, শনিবার গার্ডেনরিচ জলপ্রকল্পের আওতাভুক্ত বিভিন্ন পাম্পিং স্টেশনে বন্ধ থাকবে জলসরবরাহের কাজ।

তবে ১ ফেব্রুয়ারি সকাল থেকে ফের স্বাভাবিক হবে এই পরিষেবা। পুরসভা সূত্রে খবর, শনিবার সকাল ৬টা থেকে ৯টা পর্যন্ত জল পাওয়া যাবে। কিন্তু তার পরে পাম্পিং স্টেশন ও পাইপ লাইনে রক্ষণাবেক্ষণের কাজের জন্য বন্ধ থাকবে জল পরিষেবা (Water service)। কিন্তু রবিবার থেকে সেই পরিষেবা আবার স্বাভাবিক হবে। মূলত, শহরের সাধারণ নাগরিক যাতে সারা বছর জল পান তার জন্য নির্দিষ্ট সময় অন্তর বুস্টার পাম্পিং স্টেশনগুলিতে কাজ চালানো হয়।

আরও খবর : বন্ধ লক্ষ্মীর ভাণ্ডারের টাকা! মামলা শুনে কী বলল হাইকোর্ট? দেখুন

জানা যাচ্ছে, আগামী শনিবার গার্ডেনরিচ, যাদবপুর, টালিগঞ্জ, কসবা, বেহালা, ঠাকুরপুকুর, জোকা-সহ ৯ বোরোর কথাও জল পাওয়া যাবে না। নির্ষিষ্ট সময় পর্যন্ত জল দেওয়ার পরে তা বন্ধ করে দেওয়া হবে। সূত্রের খবর, বেশ কয়েক জায়গার পাইপে ফাটল ধরা দিয়েছে। যাতে জল অপচয় না হয়, তার জন্য ওই জায়গাগুলিকে মেরামত করা হবে।

পুরসভা সূত্রে খবর, কালীঘাট, রানিকুঠি, গরফা, চেতলা, গল্ফগ্রিন, লায়েলকা, বেহালা, সিরিটি সহ বেশ কিছু এলাকায় এই মেরামতের কাজ চলবে। বিভিন্ন ক্যাপসুল বুস্টার পাম্পিং স্টেশনে কাজ চলবে। সেই কারণে এসব এলাকায় জল সরবরাহ বন্ধ রাখা হবে।